Document ID: 32011R0162

KOMMISSIONENS FORORDNING (EU) Nr. 162/2011
af 21. februar 2011
om udpegning af interventionscentre for ris
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 41, sammenholdt med artikel 4, og
ud fra følgende betragtninger:
(1)
I bilag B til Kommissionens forordning (EF) nr. 1173/2009 (2) udpeges de interventionscentre for ris, som er omhandlet i artikel 2 i Kommissionens forordning (EF) nr. 670/2009 (3). Bilag A til nævnte forordning, hvori der udpeges interventionscentre for hård hvede, er ophævet ved Kommissionens forordning (EU) nr. 1125/2010 af 3. december 2010 om udpegning af interventionscentrene for korn og om ændring af forordning (EF) nr. 1173/2009 (4).
(2)
I Kommissionens forordning (EU) nr. 1272/2009 af 11. december 2009 om gennemførelsesbestemmelser til Rådets forordning (EF) nr. 1234/2007 for så vidt angår opkøb og salg af landbrugsprodukter ved offentlig intervention (5) fastsættes de betingelser, der skal være opfyldt fra produktionsåret 2010/11 i forbindelse med udpegning og godkendelse af interventionscentre og oplagringssteder for ris.
(3)
Forordning (EU) nr. 1272/2009 ophæver forordning (EF) nr. 670/2009, for så vidt angår bestemmelserne om ris, fra den 1. september 2010.
(4)
De interventionscentre for ris, som udpeges i henhold til artikel 41 i forordning (EF) nr. 1234/2007, skal fra den 1. september 2010 opfylde de betingelser, der er fastsat i artikel 2 og 3 i forordning (EU) nr. 1272/2009. Forordning (EF) nr. 1173/2009 bør derfor ophæves.
(5)
Medlemsstaterne har i henhold til artikel 55, stk. 1, i forordning (EU) nr. 1272/2009 sendt Kommissionens tjenestegrene en liste over interventionscentre med henblik på deres faktiske udpegelse og en liste over de lagerrum, der er knyttet til disse centre, og som de har godkendt, idet de opfylder de minimumsbetingelser, der er fastsat i EU-bestemmelserne. Visse medlemsstater har ikke meddelt interventionscentre for ris, enten fordi deres risproduktion er lav, eller fordi der ifølge deres vurderinger ikke findes overskudsproduktionsområder på deres område, eller fordi der ikke er gjort brug af intervention i et væsentligt tidsrum.
(6)
For at sikre, at den offentlige interventionsordning fungerer tilfredsstillende, bør Kommissionen udpege interventionscentrene ud fra deres geografiske beliggenhed og offentliggøre listen over de tilknyttede lageranlæg med alle de oplysninger, der er nødvendige for de erhvervsdrivende, der er berørt af den offentlige intervention.
(7)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
De interventionscentre for ris, der er omhandlet i artikel 2 i forordning (EU) nr. 1272/2009, udpeges i bilaget til nærværende forordning.
Adresserne på de lageranlæg, der er knyttet til hvert interventionscenter, og de detaljerede oplysninger om disse anlæg og centrene offentliggøres på internettet (6).
Artikel 2
Forordning (EF) nr. 1173/2009 ophæves.
Artikel 3
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. februar 2011.

Labels: 3
17
18